Versenyzők: Prém Zsófia, Rozinay Ráhel, Bacskai Csongor, Czipa András

Egyetem: Miskolci Egyetem Állam- és Jogtudományi Kar

**ELTE** (37-38. bek.)

A XXI. század hajnalán kezdődő és folyamatosan tartó technológiai forradalom nagy kihívások elé állítja a jogalkotót és jogalkalmazót egyaránt.

Véleményünk szerint a közösségi médiaplatformok ÁSZF-ei olyan hosszan, bonyolultan, szaknyelven vannak megfogalmazva, amelyek egy átlagos, laikus felhasználó számára nem tisztán érhetőek.

Az Indítványozó posztjában nem volt semmilyen sértő, bántó kijelentés, ami valaki személyiségi jogaiban csorbát ejtene. Aggodalmaskodó Ágoston nem álhíreket írt a közösségi médiaplatformjára, hanem egyéni értékítéletet fogalmazott meg, amihez a véleménynyilvánítás szabadsága alapján joga van. Ki döntötte el, hogy ez a vélemény sértő? A közösségi médiának az algoritmusa egy mesterséges intelligenciával rendelkező robot – melynek fontos ismérvei közé tartozik, hogy önmagukat ellenőrzik, futtatják és érvényesítik, az ezzel kapcsolatos jogcselekmények és magatartások automatizálásra kerülnek –, ami szókapcsolatok alapján tudja kiszűrni a sértőnek minősített szavakat, tehát olyan bejegyzéseket is töröl, amelyek alapból nem ütköznének a véleménynyilvánítás szabadságába. Másként szólva az első feltétel észlelése – vagyis egy „tiltott szó” – gyújtózsinórként indítja el a bejegyzés törlésének folyamatát.